بەندەر بیلەیلە

بەندەر بن عەبدولعەزیز بیلەیلە (لەدایکبووی ١٣٩٥ کۆچی / ١٩٧٥ زایینی) شێخێکی سعودیە و قورئانخوێنە و ئیمام و وتارخوێنە لە مزگەوتی حەڕام لە مەککە. لە ١٨ی تشرینی یەکەمی ٢٠٢٠ وەک ئەندامی ئەنجومەنی زانایانی باڵا دەستنیشانکرا، دوازدەھەمین بانگخوازی عەرەفاتە لەسەردەمی سعودیە.

 ژیاننامەکەی 
بەندەر بن عەبدولعەزیز بن سیراج بن عەبدولمەلیک بیلەیلە لە ساڵی ١٣٩٥ی کۆچی لە مەککە لەدایکبووە، لەوێ ھەموو ئاستەکانی خوێندنی خوێندووە. دەرچووی زانکۆی ئومولقورا و بڕوانامەی ماستەری لە فیقھ لە کۆلێژی شەریعەت و دیراساتی ئیسلامی لە زانکۆی ئومولقورا لە ساڵی ١٤٢٢ی کۆچی بەدەستھێناوە، پاشان دکتۆرای لە زانکۆی ئیسلامیی مەدینە  لە فیقھی لە کۆلێژی شەریعە لە ساڵی ١٤٢٩ی کۆچی بەدەستھێناوە.

لە ئێستادا لە مزگەوتی حەرام ئیمام و وتارخوێنە، جگە لە کارەکانی وەک یاریدەدەری مامۆستا لە زانکۆی تایف. لە کاتی حەجی ساڵی ١٤٤٢ کۆچی دا، ڕاسپێردرا بۆ پێشکەشکردنی وتاری ڕۆژی عەرەفە لە مزگەوتی نەمیرە، و پاشان وتاری جەژنی قوربان لە مزگەوتی گەورە پێشکەش کرد.

 ئەندامێتی لە ئەنجومەنی زانایانی باڵا 
لە تشرینی یەکەمی ٢٠٢٠ فەرمانی شاھانە لەلایەن سەلمان کوڕی عەبدولعەزیز دەرچوو بۆ پێکھێنانەوەی ئەنجومەنی زانایانی باڵای سعودیە کە شێخ عەبدولعەزیز بن عەبدوڵڵا ئالشێخ سەرۆکایەتی دەکات. ئەنجومەنی زانایانی باڵا بە دانانی ئەندامانی نوێ پێکدەھێنرێتەوە، لەوانە شێخ د. بەندەر بن عەبدولعەزیز بن سیراج بیلەیلە.

 سەرچاوەکان 

 بەستەرە دەرەکییەکان 
 قورئانی پیرۆزی شێخ بەندەر عەبدولعەزیز بیلەیلە لە ماڵپەڕی تاریق السالحین
 قورئانی پیرۆزی شێخ بەندەر عەبدولعەزیز بیلەیلە لە ماڵپەڕی قورئان 
 پەیجی شێخ بەندەر عەبدولعەزیز بیلەیلە لە سایتی ئیسلامی مەداد

پۆل:حەنبەلییەکان
پۆل:لەدایکبووانی مەککە
پۆل:لەدایکبووانی ١٩٧٥
پۆل:زیندووان